Со членот 1 од Предлогот на Законот за изменување и дополнување на Законот за данокот на додадена вредност, се врши допрецизирање на одредбите на законот. Со членот 2 се пропишува содржината на евиденцијата која што даночните обврзници треба да ја водат за прометот на инвестициско злато и дека евиденцијата се води во согласно Законот за општа управа постапка. Со членовите 3, 4 ,5 и 6 од предложените измени и дополнувања, се врши усогласување на одредби од овој закон со Законот за општата управна постапка, односно се дава законски основ за пропишување со подзаконски пропис на формата и содржината на барањето за враќање на данокот на додадена вредност во случаите од член 46, 47, 48 и 49 од Законот. Истовремено во членот 4 се пропишува дека доказот за исполнување на условот дека данокот долгуван за увозот е платен, овластеното службеното лице во Управата за јавни приходи е должно да го побара од надлежниот јавен орган во рок од три дена од денот на приемот на барањето, а додека пак овластеното службено лице од јавниот орган од кој е побаран доказот е должно да го достави бараниот доказ во рок од три дена од денот на приемот на барањето. Со членот 7 од предложените измени и дополнувања, се врши измена на постојниот член членот 51-а при што надлежниот даночен орган по пријавата за регистрација за данок на додадена вредност или пријавата за отповикување на регистрацијата за данок на додадена вредност, согласно со член 51 ставови (6), (7) и (12) од овој закон донесува решение во рок од 15 од денот на поднесувањето на пријавата. Со членот 8 од предложените измени и дополнувања на законот се пропишуваат глоби за службеното лице кое непостапува во роковите утврдени со член 47 ставови (4) и (5) и член 51-а од законот, како и субјектот кој ја води прекршочната постапка и кој изрекува прекршочна санкција за прекршоците од овој член. Со членот 9 од Предлог на Законот се пропишува дека подзаконските акти предвидени со овој закон ќе се донесат во рок од 30 дена од денот на влегувањето во сила на овој закон. Со членот 10 од Предлог на Законот се пропишува дека започнатите постапки до денот на отпочнување на примената на овој закон ќе завршат согласно законот по кој биле започнати. Со членот 11 од Предлог на Законот се пропишува дека одредбите од членовите 2, 3, 4, 5, 6, 7 и 8 ќе започнат да се применуваат со отпочнувањето на примената на Законот за општа управна постапка, согласно член 141 од Законот за општа управна постапка („Службен Весник на Република Македонија“ брoј 124/15). Со членот 12 од Предлог на Законот си пропишува одредба за влегување во сила на законот